**Kavicsos játékok matematika órára**

100 db kavicsra van szükség, 1-100-ig ráírjuk a számokat. Minden csoport kap egy marék kavicsot.

1. **Csoportosítás**  
   - Csoportosíthatják színük, formájuk, nagyságuk, alakjuk, stb szerint. A gyerekek döntsék el, és indokolják meg, hogy milyen szempont szerint csoportosítottak.  
   - Rakják ki maguk előtt növekvő, csökkenő sorrendben, válogassák ki a páros, páratlan számokat.  
   - Megadott szempontok szerint (pl. sárga lapok) csoportosítsák a számokat.
2. **Összeadás, kivonás**  
   - Adják össze a két legkisebb számot, vonják ki egymásból a két legnagyobb számot, stb.  
   - A páros számokhoz adjanak 20-at, a páratlanokból vegyenek el 10-et.
3. **Szorzás, osztás**  
   - Keressenek olyan számokat, amelyek tagjai valamelyik szorzótáblának.
4. **Sorozatok**  
   - Találjanak olyan számokat, amelyekből egy megadott szabály alapján számsorozatot indíthatnak el. Ha nincs ilyen, a legkisebb szám legyen a növekvő sorozat első eleme, és a csoport találjon ki szabályt, ami alapján folytatni tudják a számsorozatot 5 elemmel. Vagy a legnagyobb szám legyen a csökkenő számsorozat első eleme.
5. **Igaz/hamis állítások**  
   - A legnagyobb páros számról írjanak 5 igaz állítást, a legkisebb páratlan számról írjanak 5 hamis állítást.
6. **A nap száma**  
   - A nap száma legyen pl. a legnagyobb páros szám, vagy amelyik a legközelebb áll az 50-hez, stb. Különböző feladatokat találjunk a nap számával kapcsolatban.  
   Pl: ● keressék meg a helyét az üres 100-as táblában ● bontsák fel egyesek és tízesek összegére ● adjanak hozzá 27-et ● vegyenek el belőle 13-at ● írják le a következő 3 db páros számot ● felezzék meg ● melyik két kerek tízes között helyezkedik el a számegyenesen ● a 0-hoz vagy a 100-hoz áll közelebb ● egészítsék ki 100-ra, ● számjegyeinek összege, különbsége, stb.
7. **Mezítlábas séta a köveken**- Öntsük ki a padlóra az összes kavicsot. A gyerekek vegyék le a cipőjüket, zoknijukat, és a kavicsokon lépkedve mondják együtt a szorzótáblákat.
8. **Kőamőba**- rajzoljanak a gyerekek a kavicsok hátoldalára **○** és **X** jeleket, és játszanak egy 3X3-as táblán amőbát/tic-tac-toe-t.
9. **Célbadobás kaviccsal  
   -** Különböző távolságból dobjanak a gyerekek célba: páros, páratlan, 50-nél nagyobb, 50-nél kisebb, stb feliratú edényekbe.
10. **Magyar nyelv**- a kavicsokon lévő számoknak állapítsák meg a gyerekek a számjegyek összegét. Amennyi páros szám jön ki, annyi „j”-t tartalmazó szót írjanak le. Amennyi páratlan szám jön ki, annyi „ly” betűt tartalmazó szót írjanak le.





